ผมมีอะไรกันแฟนหลังประจำเดือนมาสองวันซึ่งเป็นวันที่14-09-62แล้วแฟนกินยาคุมฉุกเฉินหลังมีอะไรกัน36ชั่วโมงผ่านมาประมาณเจ็ดปรมาณวันที่21ประจำเดือนมาอีกรอบ พอผ่าเดือนมาถึงวันที่06-10-62ประจำเดือนแฟนผม้องมาแต่ไม่มาจนถึงวันที่17-10-62อย่างงี้เกิดจากสาเหตุอะไรครับ
สวัสดีค่ะ หากมีเพศสัมพันธ์ในวันที่ 2 ของการมีประจำเดือนมา ก็จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก คือน้อยกว่า 1% ดังนั้น จริงๆ แล้วจึงไม่จำเป็นต้องทานยาคุมฉุกเฉินก็ได้ค่ะ แต่หากหมายถึงว่า ประจำเดือนหมดไปแล้ว 2 วัน แล้วจึงมีเพศสัมพันธ์ ก็อาจไม่ใช่ระยะปลอดภัย โอกาสในการตั้งครรภ์นั้นมีได้ แต่หากได้ทานยาคุมฉุกเฉินไปภายในช่วง 36 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 75% ค่ะสำหรับเลือดที่ออกหลังจากทานยาคุมฉุกเฉินไป 7 วัน ก็น่าจะเป็นเลือดที่เกิดจากผลของยาได้ค่ะ ไม่ใช่ประจำเดือน เพราะประจำเดือนเพิ่งมาไปเพียงไม่นานส่วนการที่ประจำเดือนในเดือน ต.ค. ที่ควรจะมาในวันที่ 6 ต.ค. แต่ยังไม่มา ก็อาจเกิดจากผลของยาคุมฉุกเฉินที่ทำให้ประจำเดือนมาช้าได้ แนะนำควรรอประจำเดือนไปจนถึงวันที่ 21 ต.ค. ก่อน เพราะประจำเดือนอาจมาในช่วงหลังจากนี้ได้ค่ะ แต่หากยังคงไม่มา ก็ควรลองตรวจหาการตั้งครรภ์ดูค่ะ